《和晚菊三首 其一》
宋代·廖行之

羁寓穷秋几许清，晚芳犹尔亦何荣。东篱旧岂论馀子，三径今应愧老成。

气味耐堪供饮兴，登临那得厕群英。节华要是丈人行，俗眼谁知省屈平。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。